cyanic-selkie/wikianc huggingface dataset:
গ্রিনহাউজ গ্যাস
গ্রিনহাউস গ্যাসগুলো
বায়ুমন্ডলের যে সকল গ্যাস তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রিনহাউস গ্যাস বলে।এটি গ্রিনহাউস প্রভাবের মৌলিক কারণ। যেসকল গ্রিনহাউস গ্যাস পৃথিবীর বায়ুমন্ডলে প্রচুর পরিমানে পাওয়া যায়ঃ বায়ু মন্ডলে গ্রিনহাউস গ্যাস এর ঘনত্ব মূলত এর উৎস(প্রাকৃতিকভাবে এবং মানুষের কর্মকন্ডের দ্বারা নির্গত) ও ব্যবহৃত হয়ে যাওয়ার(বিভিন্ন ধরনের রাসায়নিক যৌগে রুপান্তরের) পরিমাণ এর উপর নির্ভর করে। নির্গত গ্যাসের যে অংশ বায়ুমন্ডলে থেকে যায় তাকে 'বায়ুবাহিত ভগ্নাংশ' বা "airborne fraction" (AF) বলে।২০০৬ সালে কার্বন ডাই অক্সাইডের জন্য এটি ছিল ০.৪৫। ১৯৫৯ থেকে ২০০৬ সাল পর্যন্ত বাৎসরিক 'বায়ুবাহিত ভগ্নাংশ' বা "airborne fraction" বৃদ্ধি পেয়েছিল প্রতিবছর ০.২৫ ± ০.২১%।.
গ্রিনহাউস গ্যাস নয় যে গ্যাস সমূহ
বায়ুমন্ডলের প্রধান উপাদান সমূহ যেমন-নাইট্রোজেন,অক্সিজেন,এবং আর্গন(Ar) গ্রিনহাউস গ্যাস নয়।কারণ তারা অবলোহিত রশ্মি শোষণ করেনা।আবার মনো অক্সাইড]] অথবা হাইড্রোজেন ক্লোরাইড অবলোহিত রশ্মি শোষণ করলেও তাদের সক্রিয়তা ও দ্রবণীয়তার জন্য তারা বায়ু মন্ডলে অতি স্বল্প সময়ের জন্য থাকতে পারে।সেজন্য,গ্রিনহাউস প্রতিক্রিয়া তে তাদের তাৎপর্যপূর্ণ অংশগ্রহণ না থাকায় গ্রিনহাউস গ্যাস হিসাবে বিবেচনা করে থাকে না।
নলিনীকান্ত কর
নলিনীকান্ত কর (১৮৮৭-১৬ সেপ্টেম্বর, ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।
বিপ্লবী কর্মকাণ্ড
১৯০৯ সালের পর থেকে বাঘা যতীনে র একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যা র ময়ুরভঞ্জ জেলা য় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।
শেষ জীবন
চন্দননগরের প্রবীন বিপ্লবী ও প্রবর্তক সংঘের নেতা মতিলাল রায়ে র চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষে র  সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।
মৃত্যু
১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।
বাইশগাঁও ইউনিয়ন
বাইশগাঁও বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
অবস্থান ও সীমানা
মনোহরগঞ্জ উপজেলার পশ্চিমাংশে বাইশগাঁও ইউনিয়নের অবস্থান। এ ইউনিয়নের উত্তরে ঝলম দক্ষিণ ইউনিয়ন, পূর্বে খিলা ইউনিয়ন ও লক্ষণপুর ইউনিয়ন, দক্ষিণে সরসপুর ইউনিয়ন ও নোয়াখালী জেলার চাটখিল উপজেলার মোহাম্মদপুর ইউনিয়ন এবং পশ্চিমে হাসনাবাদ ইউনিয়ন ও চাঁদপুর জেলার শাহরাস্তি উপজেলার চিতোষী পূর্ব ইউনিয়ন অবস্থিত।
প্রশাসনিক কাঠামো
বাইশগাঁও ইউনিয়ন মনোহরগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
জনসংখ্যা
গ্রাম ভিত্তিক লোকসংখ্যা: সর্বমোট ২৬,০৯২ জন।
পশ্চিমবঙ্গ বিধানসভা নির্বাচন, ১৯৭২
১৯৭২ সালের ১১ই মার্চ ভারতের পশ্চিমবঙ্গ রাজ্যে বিধানসভা নির্বাচন অনুষ্ঠিত হয়।
প্রেক্ষাপট
নির্বাচনটি ছিল ছয় বছরের মধ্যে অনুষ্ঠিত পশ্চিমবঙ্গের চতুর্থ বিধানসভা নির্বাচন। ১৯৭১ সালের পশ্চিমবঙ্গ বিধানসভা নির্বাচনের পরপরই রাষ্ট্রপতি শাসন চালু করা হয়েছিল।
বৈচিত্র (সঙ্গীত)
পরিবর্তন কৌশল
ভোল্‌ফগাংক্‌ আমাডেয়ুস মোৎসার্ট এর "আহ, আমি তোমাকে বলব, মা"(১৭৮৫) এর ১২ প্রকারভেদ হল একটি সাধারণ বৈচিত্র কৌশলের উদাহরণ, যা ইংরেজি ভাষাভাষী বিশ্বে "টুইঙ্কেল টুইঙ্কেল লিটল স্টার" নামে পরিচিত। থিমের প্রথম আট অন্তরা নিচে দেয়া হলঃ কেন্দ্র|থাম্ব|500x500পিক্সেল|"আহ, আমি তোমাকে বলব, মা" থিম,১-৮ অন্তরা
মেলডিক বৈচিত্র
মোসার্ট সরল মেলডিক লাইনে প্রথম বৈচিত্র সজ্জিত ও বর্ধিত করে কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 1
কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 5
কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 7
কেন্দ্র|থাম্ব|450x450পিক্সেল|Debussy Reflets dans l'Eau, opening bars
কেন্দ্র|থাম্ব|500x500পিক্সেল|Debussy Reflets dans l'Eau, varied recapitulation of the opening
কেন্দ্র|থাম্ব|500x500পিক্সেল|Beethoven Waldstein 1st movement, bars 204-8
কেন্দ্র|থাম্ব|600x600পিক্সেল|Theme by Anton Diabelli
কেন্দ্র|থাম্ব|500x500পিক্সেল|Corelli Violin Sonata Op 5 No 9
কেন্দ্র|থাম্ব|500x500পিক্সেল|Corelli Violin Sonata Op 5 No 9, performing version by Geminiani
দ্য ডার্ক নাইট রাইজেস
দ্য ডার্ক নাইট রাইজেস ২০১২ সালে মুক্তিপ্রাপ্ত ব্রিটিশ-মার্কিন সুপারহিরো চলচ্চিত্র। ক্রিস্টোফার নোলান পরিচালিত চলচ্চিত্রটি ডিসি কমিকস এর সুপারহিরো ব্যাটম্যানকে নিয়ে নির্মিত। এতে ব্যাটম্যান চরিত্রে অভিনয় করেন ক্রিশ্চিয়ান বেল। অন্যান্য অভিনয় শিল্পীদের মধ্যে ছিলেন মাইকেল কেইন, অ্যানি হ্যাথাওয়ে, গ্যারি ওল্ডম্যান, টম হার্ডি, মারিয়োঁ কোতিয়ার, জোসেফ গর্ডন-লেভিট, ও মরগান ফ্রিম্যান। ছবিটি ১৯৯৩ সালের ব্যাটম্যান: নাইটফল ও ১৯৯৯ সালের ব্যাটম্যান: নো ম্যান্‌স ল্যান্ড কমিক বই থেকে অনুপ্রাণিত।
চলচ্চিত্রটি ২০১২ সালের ২০ জুলাই যুক্তরাষ্ট্র ও কানাডায় মুক্তি পায়। চলচ্চিত্রটি সমালোচকদের প্রশংসা অর্জন করে এবং অনেক সমালোচক এই ছবিটিকে ২০১২ সালের সেরা চলচ্চিত্রের আখ্যা প্রদান করেন। বিশ্বব্যাপী চলচ্চিত্রটি $১ বিলিয়নের বেশি আয় করে ২০১২ সালের সর্বোচ্চ আয়কারী চলচ্চিত্রের তালিকায় তৃতীয় স্থান লাভ করে।
বক্স অফিস
চলচ্চিত্রটি উত্তর আমেরিকায় $৪৪৮ মিলিয়ন ও অন্যান্য দেশে $৬৩৬ মিলিয়ন আয় করে। বিশ্বব্যাপী $১ বিলিয়ন আয় করা ছবিটি ২০১২ সালের তৃতীয় সর্বোচ্চ আয়কারী চলচ্চিত্র।
রাসেল (অভিনেতা)
মোঃ রাসেল, মাস্টার রাসেল নামে পরিচিত একজন বাংলাদেশী চলচ্চিত্র অভিনেতা। তিনি রাজলক্ষ্মী শ্রীকান্ত (১৯৮৭) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে সুবর্ণ শিরীনের সাথে যৌথভাবে বাংলাদেশ জাতীয় চলচ্চিত্র পুরস্কার লাভ করেন।
ভিরিসিলা বুড্রোমো
ভিরিসিলা বুড্রোমো (জন্ম ১৯৭২) একজন ফিজির রাজনৈতিক কর্মী এবং সাবেক সাংবাদিক, যিনি ২০০১ থেকে ২০১৫ সাল পর্যন্ত ফিজি উইমেন রাইটস মোভমেন্ট  (এফডব্লুআরএম) -এর নির্বাহী পরিচালক ছিলেন।  তিনি এফএম৯৬ এর জন্য সংবাদ পরিচালনা করতেন।
রাজনৈতিক অবস্থান
২০০৬ সালের ১৫ আগস্ট, বুড্রোমো ফিজিতে গর্ভপাতের বিষয়টির বৈধতা আহ্বান করেন।
হাটহাজারী থানা
হাটহাজারী মডেল থানা বাংলাদেশের চট্টগ্রাম জেলার অন্তর্গত হাটহাজারী উপজেলার একটি মডেল থানা।
প্রশাসনিক এলাকাসমূহ
চট্টগ্রাম সিটি কর্পোরেশনের ১নং ওয়ার্ড, হাটহাজারী পৌরসভা এবং হাটহাজারী উপজেলার ১৪টি ইউনিয়নের প্রশাসনিক কার্যক্রম হাটহাজারী মডেল থানার অধীন।
পেরিয়র ই. ভি. রামস্বামী
এরোডে ভেঙ্কটাপ্পা রামস্বামী (১৭ সেপ্টেম্বর১৮৭৯-২৪ ডিসেম্বর ১৯৭৩), সাধারণত পেরিয়ার নামে পরিচিত, থানান্তাই পেরিয়ার নামেও পরিচিত, তিনি একজন ভারতীয় সামাজিক কর্মী এবং রাজনীতিবিদ, যিনি আত্ম-সম্মান আন্দোলন এবং দ্রাবিড় কাজগাম শুরু করেছিলেন। তিনি দ্রাবিড় আন্দোলনের পিতা হিসাবে পরিচিত। তিনি তামিলনাড়ুতে ব্রাহ্মণ্য কর্তৃত্ব, জাতি প্রজনন ও নারী নির্যাতনের বিরুদ্ধে আদর্শ কাজ করেছেন।
ই. ভি. রামস্বামী ১৯১২ সালে ভারতীয় জাতীয় কংগ্রেসে যোগ দেন, কিন্তু ১৯২৫ সালে তিনি মনে করেন যে পার্টি শুধুমাত্র ব্রাহ্মণদের স্বার্থে কাজ করছে। তিনি দ্রাবিড় অব্রাহ্মণদের পরাধীনতা বিষয়ে প্রশ্ন করেন যে, ব্রাহ্মণরা অব্রাহ্মণদের থেকে ভিক্ষা গ্রহণ করে থাকেন কিন্তু তারাই আবার অব্রাহ্মণদের মধ্যে বৈষম্য সৃষ্টি করে ধর্মীয় ও সাংস্কৃতিকভাবে বঞ্চিত করে। ১৯২৪ সালে, ই.ভি. রামাস্বামী কেরালের ভিকমনে একটি অহিংস আন্দোলনে (সত্যগ্রহ) অংশগ্রহণ করেছিলেন। ১৯২৯ থেকে ১৯২৩ সাল পর্যন্ত ই.ভি. রামাস্বামী ব্রিটিশ মালয়, ইউরোপ এবং রাশিয়া সফর করেছিলেন, যা তাকে প্রভাবিত করেছিল। ১৯৩৯ সালে, ই.ভি. রামাস্বামী জাস্টিস পার্টির প্রধান হয়ে উঠেছিলেন এবং ১৯৪৪ সালে তিনি দলটির নাম পরিবর্তন করে দ্রাবিড় কাজগাম করেছিলেন। পার্টিটি পরে ১৯৪৯ সালে সি এন এননাদুরাই নেতৃত্বে বিভক্ত হয়ে দ্রাবিড় মুন্নেত্র কাজগাম (ডিএমকে) নামে একটি দল গঠন করে। আত্ম-সম্মান আন্দোলন অব্যাহত রাখার সময় তিনি একটি স্বাধীন দ্রাবিড় নাড়ু (দ্রাবিড়দের ভূমি)-এর পক্ষে সমর্থন করেন।
ই. ভি. রামাস্বামী যুক্তিবাদ, আত্মসম্মান, নারী অধিকার ও বর্ণপ্রথাকে নির্মূলের নীতিগুলি প্রচার করেছিলেন। তিনি দক্ষিণ ভারতের অ-ব্রাহ্মণ দ্রাবিড় জনগণকে শোষণ ও প্রান্তিককরণের বিরোধিতা করেছিলেন এবং ইন্দো-আর্য ভারতকে বিবেচনা করেছিলেন।
দর্শন
পেরিয়ার পঞ্চাশ বছর ধরে নানা ভাষণে মানুষকে বোঝাতে চেষ্টা করেন যে সকল নাগরিক সমান এবং জাত-পাত আধারিত পার্থক্য মানুষ দ্বারা তৈরি, যার সৃষ্টি নিরপরাধ এবং নির্বোধ মানুষকে হতভাগ্য রাখার জন্য। যদিও এই ভাষণ সাধারণত নিরক্ষর মানুষের জন্য ছিলো, অনেক পড়াশুনো জানা লোকেরাও এই ভাষণ শুনতেন। পেরিয়ার যুক্তিতর্ককে এক বিশেষ যন্ত্র হিসেবে দেখতেন। উনি বিশ্বাস করতেন যে সবাই এই যন্ত্রের অধিকারী, কিন্তু খুব কম লোকে এটির ব্যবহার করে। অতএব, পেরিয়ার সামাজিক গুরুত্বের বিষয়ে যুক্তিতর্ক ব্যবহার করে নিজের শ্রোতাদের সামনে উপস্থিত করতেন। অনেকে মনে করেন পেরিয়ার আসার আগে ধার্মিক পার্থক্য তামিল জাতির সমাজের একটি গভীর বৈশিষ্ট ছিলো।
মতবাদ
পেরিয়ারের মতে একটি সংখ্যালঘু গোষ্ঠী সমাজের সংখ্যাগরিষ্ঠ গোষ্ঠীর শোষণ করে তাকে সদা নিম্নপদস্হ রাখতে চাইছে। পেরিয়ার চাইতেন এই শোষিত গোষ্ঠী উঠে দাঁড়াক এবং নিজের অবস্থার ব্যাপারে চিন্তন করুক, এবং তারপর যুক্তিবাদের সাহায্যে এটা বুঝতে পারুক যে তারা গোনা কয়েকজন লোকের হাতে শোষিত হচ্ছে। শোষিতরা যদি চিন্তন করতে শুরু করে তাহলে ওরা বুঝবে যে কাউর জন্ম তাকে সমাজে অন্যের ঊর্ধ্বে রাখতে পারে না। শোষিতদের নিজেদের জাগাতে হবে এবং এমন সব কিছু করতে হবে যেটা তাদের অবস্থানের উন্নতি ঘটাতে পারে।
পেরিয়ার বোঝালেন যে জ্ঞান একমাত্র চিন্তন করেই লাভ করা সম্ভব, এবং তা হলো চিন্তনের বূ্যহমুখ। জাত সম্বন্ধে তিনি বলতেন যে পৃথিবীর কোনো জীব নিজের শ্রেণীর ক্ষতি করেনা। একমাত্র মানুষ, যার যুক্তি আছে, সে নিজের শ্রেণীর ক্ষতি করছে। সমাজে পার্থক্য, ঘৃণা, শত্রুতা, অবক্ষয়, গরিবী, দুষ্টতা সমাজের যুক্তিবাদ কমে যাওয়ার পরিনাম, এটা ঈশ্বরের হাত বা সময়ের নিষ্ঠুরতার জন্য হচ্ছে না। পেরিয়ার অনেক সময় নিজের নানান বই এবং ম্যাগাজিনের রচনায় ব্রিটিশ শাসনকে স্বরাজ থেকে ভালো লিখেছেন।
পেরিয়ার পুঁজিপতিদের দোষারোপ করতেন যন্ত্রপাতির ওপর অধিকার করে শ্রমিকদের কষ্ট দেওয়ার জন্য। ওনার মতে কোনো আত্মসম্মান বা জ্ঞান ছাড়া ধন সম্পদ জমিয়ে জীবনের কোন লাভ হয় না। এটি বোঝাতে উনি এই উদাহরণ দেয় পশ্চিমের দেশ যেখানে ভীনগ্রহে বার্তা পাঠাচ্ছে, সেখানে তামিল সমাজ নিজেদের পূর্বপুরুষদের চাল-ডাল পাঠাচ্ছে ব্রাহ্মণদের মাধ্যমে।
ব্রাহ্মণ-সমাজের উদ্দেশে একটি বার্তায় তিনি বলেন "ঈশ্বর, ধর্ম এবং শাস্ত্রের নামে আপনারা আমাদের বোকা বানিয়েছেন। আমরাই একসময়ে রাজ করতাম। এই বছর থেকে আমাদের ঠকানোর জীবন বন্ধ করুন। উনি এটিও বলেন "কোনো বিরোধিতা যেটা বিজ্ঞান, অথবা অভিজ্ঞতার ওপর ভিত্তি করেনা, সে বিরোধিতা ঠিক একদিন না একদিন নিজের প্রতারণা, স্বার্থপরতা, মিথ্যে এবং ষড়যন্ত্র উজাড় করে ফেলবে" ।
আত্মসম্মান
পেরিয়ারের আত্মসম্মানের দর্শন ওনার ধারণার এক আদর্শ সমাজের ওপর ভিত্তি, যেটিকে সমস্ত জগতের কাছে গ্রহণযোগ্য। ওনার দর্শনমতে মানুষের কর্ম সবসময় তার যুক্তির অনুসার হওয়া উচিত। মানুষের স্বাভাবিক আচরণ হলো প্রতিটি বস্তু, প্রতিটি কর্ম এমন কি প্রতিটি স্বভাব একটি জানার ইচ্ছে নিয়ে পরীক্ষা করা, এবং কখনোই গোলামির মতো যুক্তিহীন কিছুর আগে নিজেকে আত্মসমর্পণ না করা। এতএব, পেরিয়ারের আত্মসম্মানের দর্শন এটি শেখায় যে মানুষকে নিজের কর্ম যুক্তির অনুসার করতে হবে। জগতে কি ঠিক এবং কি ভুল সেটা যুক্তি দিয়ে খুঁজে নিতে হবে, এবং যুক্তি দিয়ে বোঝা তত্ত্বকে সবাইকে মেনে নিতে হবে। স্বাধীনতা মানে 'যুক্তি' দিয়ে খোঁজা 'ঠিক'কে সম্মান দেয়া। 'স্বাধীনতা' এবং 'আত্মসম্মান' এর মধ্যে বেশি পার্থক্য নেই।
পেরিয়ারের মানুষের প্রতি সবথেকে প্রাথমিক আবেদন ছিলো নিজের আত্মসম্মান তৈরি করা। ওনার তত্ত্ব অনুযায়ী ব্রাহ্মণরা একচেটিয়া অন্য জাতীদের ঠকিয়ে তাদের আত্মসম্মান বঞ্চিত করেছে বহুকাল ধরে। বেশিরভাগ ব্রাহ্মণরা মনে করে তারা এক "উচ্চতর" জাতি যাদের মন্দির দেখাশুনা এবং পুজো-অর্চনা করার একমাত্র অধিকার আছে। পেরিয়ারের মনে হয় ব্রাহ্মণরা ধর্মের ওপর আবার অধিকার জমাতে চাইছে, নিজেদের বিশেষ পদমর্যাদা দ্বারা যেটা তাদের ঈশ্বর বিগ্রহ ছুঁতে এবং মন্দিরের গর্বগৃহে ঢুকতে অনুমতি দায়ে।
বিপ্লব রায় চৌধুরী
বিপ্লব রায় চৌধুরী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভা য় পাঁশকুড়া পূর্ব বিধানসভা কেন্দ্রের বিধায়ক হিসেবে দায়িত্ব পালন করেছেন।
ইরাকের জাতীয় জাদুঘর
স্থাপিত :১৯২৬ অবস্থান : বাগদাদ, ইরাক। সংগ্রহের পরিমান:১৭০০০০-২০০০০ পরিদর্শন:উন্মুক্ত পরিচালক :আহমেদ কামিল মুহাম্মাদ। ওয়েবসাইট :IraqMuseum.org
সংগ্রহঃ মেসোপটেমিয় সভ্যতার প্রত্নতাত্ত্বিক ঐশর্যসম্পন্ন হবার কারণে এই জাদুঘরের সংগ্রহকে পৃথিবীর সবচেয়ে গুরুত্বপূর্ণ পাণ্ডিত্যময় প্রদর্শনী হিসেবে বিবেচনা করা হয়েছে। ব্রিটিশ ও ইরাকি সংযোগের কারণে এখানে নিদর্শনগুলো দেখানোর সময় ইংরেজি ও আরবি ভাষা ব্যবহৃত হয়। এছাড়াও এ জাদুঘরে ২৮টি গ্যালারি ও ভল্টে প্রায় ৫০০০ বছর পুরনো মেসোপোটেমিয় ইতিহাসের সাক্ষ্য বহনকারী বহু গুরুত্বপূর্ণ হস্তনির্মিত নিদর্শন সংরক্ষিত আছে। এখানে কালজয়ী নিদর্শন হিসেবে সুমেরীয়, ব্যাবিলনীয়, আক্কাদীয় ও অ্যাসিরিয় সভ্যতার কিছু শিল্পকর্ম ও হস্তনির্মিত নিদর্শন পাওয়া যায়। এছাড়াও এখানে আরবের প্রাক-ইসলামিক ও ইসলামিক সংস্কৃতির অনেক নিদর্শন পাওয়া গিয়েছে। এখানকার গুরুত্বপূর্ণ নিদর্শন এর মধ্যেঃ নমরুদের স্বর্ণ সংগ্রহশালা উল্লেখযোগ্য। এই সংগ্রহশালায় স্বর্ণালঙ্কার,৯০০ খ্রিষ্টপূর্ব সময়ের মূল্যবান রত্নের নকশা,খোদাই পাথরের সংগ্রহ, উরুক সভ্যতার শংকু আকৃতির পাথর ফলক অসাধারণ। উরুক সভ্যতার নিদর্শন গুলো আনুমানিক ৩৫০০ থেকে ৩০০০ খ্রিষ্টপূর্বাব্দ সময়ের।
ক্যারোলিন রুথ বার্টোজি
ক্যারোলিন রুথ বার্টোজি (Carolyn Ruth Bertozzi, জন্ম ১০ই অক্টোবর, ১৯৬৬) একজন নোবেল পুরস্কার বিজয়ী মার্কিন রসায়নবিদ যিনি রসায়নশাস্ত্র ও জীববিজ্ঞান শাস্ত্রে ব্যাপক অবদান রেখেছেন। তিনি "জৈব-লম্বকোণী রসায়ন" (bioorthogonal chemistry) নামক পরিভাষাটি প্রচলন করেন, যা দিয়ে জৈব ব্যবস্থা বা তন্ত্রসমূহের সাথে সামঞ্জস্যপূর্ণ রাসায়নিক বিক্রিয়াগুলিকে নির্দেশ করা হয়। তাঁর সাম্প্রতিক গবেষণা প্রচেষ্টাগুলির মধ্যে কোষীয় পৃষ্ঠতলে অবস্থিত গ্লাইক্যান নামক শর্করাগুলি এবং এগুলি কীভাবে কর্কটরোগ বা ক্যান্সার, প্রদাহ ও কোভিড-১৯-এর মতো ভাইরাসঘটিত রোগগুলির উপর প্রভাব ফেলে, সেটি অধ্যয়ন করার জন্য রাসায়নিক সরঞ্জামসমূহ সংশ্লেষণ করার কাজটি অন্যতম। তিনি স্ট্যানফোর্ড বিশ্ববিদ্যালয়ের মানববিদ্যা ও বিজ্ঞান বিদ্যালয়ের অ্যান টি ও রবার্ট এম ব্যাস অধ্যাপক পদের অধিকারী। এছাড়া তিনি হাওয়ার্ড হিউজ চিকিৎসাবিজ্ঞান ইনস্টিটিউটের একজন অনুসন্ধানী গবেষক। তিনি লরেন্স বার্কলি জাতীয় গবেষণাগারে ন্যানোবিজ্ঞান গবেষণা কেন্দ্রের প্রাক্তন পরিচালক। তিনি ৩৩ বছর বয়সে ম্যাকারথার প্রতিভা পুরস্কার লাভ করেন। ২০১০ সালে তিনি প্রথম নারী হিসেবে মর্যাদাবাহী লেমেলসন-এমআইটি পুরস্কার লাভ করেন। তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমি (২০০৫), চিকিৎসাবিজ্ঞান ইনস্টিটিউট (২০১১) এবং জাতীয় উদ্ভাবক অ্যাকাডেমির (২০১৩) সদস্য। ২০১৪ সালে তিনি মার্কিন রসায়ন সমাজের প্রথম সমকক্ষ-পর্যালোচিত এসিএস সেন্ট্রাল সায়েন্স নামক জনসাধারণের জন্য সম্পূর্ণ উন্মুক্ত উন্মুক্ত অভিগম্য গবেষণা সাময়িকীটির নেতা নির্বাচিত হন। উচ্চশিক্ষায়তনিক ও বিজ্ঞানের জগতে তিনি একজন স্বঘোষিত নারী সমকামী হিসেবে অনেক শিক্ষার্থী ও সহকর্মীর জন্য আদর্শ।
তিনি ২০২২ সালে ডেনীয় রসায়নবিদ মর্টেন পেটার মেলডল ও মার্কিন রসায়নবিদ ব্যারি শার্পলেসের সাথে যৌথভাবে রসায়নে নোবেল পুরস্কার লাভ করেন। "ক্লিক রসায়ন ও জৈব-লম্বকোণী রসায়নে অবদান" রাখার জন্য তাদেরকে এই পুরস্কার প্রদান করা হয়।
ট্রাক্টর
একটি ট্র্যাক্টর হল একটি প্রকৌশল বাহন যা বিশেষভাবে ধীর গতিতে একটি উচ্চ ট্র্যাকটিভ প্রচেষ্টা (বা টর্ক) সরবরাহ করার জন্য ডিজাইন করা হয়েছে, একটি ট্রেলার বা যন্ত্রপাতি যেমন কৃষি, খনি বা নির্মাণে ব্যবহৃত হয়। সাধারণত, শব্দটি একটি খামার যানকে বর্ণনা করতে ব্যবহৃত হয় যা কৃষি কাজগুলিকে যান্ত্রিকীকরণ করার জন্য শক্তি এবং ট্র্যাকশন প্রদান করে, বিশেষ করে (এবং মূলত) চাষ এবং এখন আরও অনেক কিছু। কৃষি সরঞ্জামগুলি ট্রাক্টরের পিছনে টানা বা বসানো যেতে পারে, এবং ট্র্যাক্টরটি শক্তির উত্সও সরবরাহ করতে পারে যদি সরঞ্জামটি যান্ত্রিক হয়।
মারুফ জেলা
মারুফ জেলা (ফার্সি ভাষায় উচ্ছারণ: معروف) (এছাড়াও:মা'রুফ, মারোফ নামেও পরিচিত) আফগানিস্তানের কান্দাহার প্রদেশের একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে আর্ঘিস্তান জেলা, উত্তর ও দক্ষিণে জাবুল প্রদেশ এবং পূর্ব ও দক্ষিণে পাকিস্তান সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০০,০০০ জন এর মত। জেলাটির কেন্দ্রীয় শহরের নাম হচ্ছে মারুফ, যেটি মূলত উত্তর অঞ্চলে অবস্থান করছে। এটি একটি সীমান্ত পাহাড়ী জেলা নামে পরিচিত। এছাড়াও পাকিস্তান সীমান্ত বরাবর অনেকগুলি পাহাড় ভাগ করা হয়েছে। প্রাদেশিক শহর থেকে জেলাটি প্রায় ১৯০ কিলোমিটার দুরে অবস্থিত। এই জেলাটিতে প্রায় ৩০৬টির মত গ্রাম রয়ছে। কৃষিক্ষেত্রে চাষাবাদ করার জন্য এখানকার কৃষি জমি খুবই উর্বর প্রকৃতিতে ব্যবহৃত হয়ে থাকে।
জর্জ পোপ
জর্জ হেনরি পোপ (George Pope; জন্ম: ২৭ জানুয়ারি, ১৯১১ - মৃত্যু: ২৯ অক্টোবর, ১৯৯৩) ডার্বিশায়ারের টিবশেল্ফ এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন জর্জ পোপ।
প্রথম-শ্রেণীর ক্রিকেট
ডার্বিশায়ারের টিবশেল্ফে জর্জ পোপের জন্ম। ১৯৩৩ সাল থেকে ১৯৪৮ সাল পর্যন্ত জর্জ পোপের প্রথম-শ্রেণীর খেলোয়াড়ী জীবন চলমান ছিল।
জ্যেষ্ঠ ভ্রাতা আল্ফ পোপের পদাঙ্ক অনুসরণ করে ১৯৩৩ সালে ডার্বিশায়ার দলে যুক্ত হন। ওরচেস্টারশায়ারের বিপক্ষে ইনিংস ব্যবধানে জয়ী খেলায় অংশগ্রহণের মাধ্যম প্রথম-শ্রেণীর ক্রিকেটে অভিষেক ঘটে তার। এরপর ঐ মৌসুমে আরও একটি প্রথম-শ্রেণীর খেলায় অংশ নিয়েছিলেন তিনি। ১৯৩৪ ও ১৯৩৫ সালে দলের নিয়মিত খেলোয়াড় ছিলেন তিনি। ১৯৩৬ সালে আঘাতের কারণে মৌসুমের শুরুতে বেশ কয়েকটি খেলায় অংশ নিতে পারেননি। তবে, কাউন্টি চ্যাম্পিয়নশীপের শিরোপা বিজয়ী দলে কয়েকটি খেলায় অংশ নিয়ে গুরুত্বপূর্ণ অবদান রেখেছিলেন তিনি। ১৯৩৭ সালে স্বরূপ ধারণ করেন। সহস্রাধিক রান সংগ্রহের পাশাপাশি ৯২ উইকেট পেয়েছিলেন জর্জ পোপ। ১৯৩৭-৩৮ মৌসুমে লর্ড টেনিসন একাদশের সদস্যরূপে ভারতে গমন করেন।
১৯৩৮ ও ১৯৩৯ সালে ডার্বিশায়ারের শীর্ষস্থানীয় অল-রাউন্ডারের মর্যাদাপ্রাপ্ত হন। তন্মধ্যে, ১৯৩৮ সালে ১০০০ রান ও ১০০ উইকেট লাভের ন্যায় ডাবল লাভ করেন তিনি। দ্বিতীয় বিশ্বযুদ্ধের পর ১৯৪৬ সালের প্রথম মৌসুমে লীগ ক্রিকেটে অংশ নেন। তবে, ১৯৪৭ সালে পুনরায় ডার্বিশায়ারে ফিরে আসেন। এ পর্যায়ে ১১৪ উইকেট পান তিনি। ১৯৪৮ সালে আবারো দূর্দান্ত খেলেন। দ্বিতীয়বারের মতো ডাবল লাভ করেন। পোর্টসমাউথে হ্যাম্পশায়ারের বিপক্ষে ব্যক্তিগত সর্বোচ্চ অপরাজিত ২০৭ রানের ইনিংস খেলেন তিনি। সপ্তম উইকেটে আলবার্ট রোডসের সাথে নিরবিচ্ছিন্নভাবে ২৪১ রান তুলেন। ২০০০ সাল পর্যন্ত এ সংগ্রহটি কাউন্টি দলটির রেকর্ড হিসেবে অক্ষত ছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জর্জ পোপ। ২১ জুন, ১৯৪৭ তারিখে লর্ডসে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
জর্জ পোপের টেস্ট খেলোয়াড়ী জীবন মিথ্যা ঘটনায় যাত্রা শুরু হয়। ১৯৩৮ সালে ট্রেন্ট ব্রিজের খেলায় সফরকারী অস্ট্রেলিয়া দলের বিপক্ষে তাকে দলে রাখা হয়। কিন্তু প্রথম একাদশ থেকে তাকে বাদ দেয়া হয়। অবশেষে ১৯৪৭ সালে লর্ডসে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক পর্ব সম্পন্ন হয়। তবে, তিনি নিচেরসারির একমাত্র উইকেট পান ও দল থেকে বাদ পড়েন।
১৯৪৮ সালের শেষদিকে জর্জ পোপ দ্রুত অবসর গ্রহণের সিদ্ধান্ত নেন। অসুস্থ স্ত্রীকে সহায়তাকল্পে চ্যানেল আইল্যান্ডসে চলে যান। ১৯৪৯-৫০ মৌসুমে প্রথম-শ্রেণীর ক্রিকেটে প্রত্যাবর্তন করেন। কমনওয়েলথ একাদশ দলের সদস্যরূপে ভারত, পাকিস্তান ও সিলন গমন করেন। এ সফর শেষে চূড়ান্তভাবে অবসর নেন তিনি।
ডানহাতি ব্যাটসম্যান জর্জ পোপ তার সমগ্র খেলোয়াড়ী জীবনে ২০৫টি প্রথম-শ্রেণীর খেলায় অংশ নিয়ে ৩১২ ইনিংসে ২৮.০৫ গড়ে রান তুলেছেন। আটটি শতরানের ইনিংস ছিল তার। সর্বোচ্চ করেন অপরাজিত ২০৭ রান। ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন। ১৯.৯২ গড়ে ৬৭৭টি উইকেট পান। পঁয়তাল্লিশতম পাঁচ-উইকেট প্রাপ্তিকালে ব্যক্তিগত সেরা বোলিং পরিসংখ্যান ৮/৩৮ পান।
অবসর
ক্রিকেট খেলা থেকে অবসর গ্রহণের পর ১৯৬৬ থেকে ১৯৭৪ সময়কালে প্রথম-শ্রেণীর ক্রিকেটে আম্পায়ারের দায়িত্ব পালন করতেন। ইংরেজ কাউন্টি খেলাগুলো পরিচালনা করতেন ও ১৯৭৬ সালে আরও একটি খেলায় আম্পায়ারিত্ব করেন।
২৯ অক্টোবর, ১৯৯৩ তারিখে ৮২ বছর বয়সে ডার্বিশায়ারের চেস্টারফিল্ডের স্পাইটাল এলাকায় জর্জ পোপের দেহাবসান ঘটে। জ্যেষ্ঠ ভ্রাতা আল্ফ পোপ ও কনিষ্ঠ ভ্রাতা হ্যারল্ড পোপ ডার্বিশায়ারের পক্ষে প্রথম-শ্রেণীর ক্রিকেটে অংশ নিয়েছেন।
হৃদয় ইসলাম
হৃদয় ইসলাম একজন বাংলাদেশী চলচ্চিত্র অভিনেতা। তিনি টাকা (২০০৫) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
সিয়াম আহমেদ
প্রাথমিক জীবন
সিয়াম আহমেদের জন্ম ১৯৯০ সালের ২৯ শে মার্চ ঢাকায়। তার পৈত্রিক নিবাস পিরোজপুর জেলায়। তিনি বাবা-মায়ের একমাত্র সন্তান। তিনি ২০১০ সালে ঢাকা বিশ্ববিদ্যালয় হিসাববিজ্ঞান বিভাগে ভর্তি হন। পরের বছর একটি বেসরকারি বিশ্ববিদ্যালয়ে ভর্তি হন তিনি। পরবর্তীতে যুক্তরাজ্যে নর্থাম্ব্রিয়া বিশ্ববিদ্যালয়ে থেকে আইন বিষয় নিয়ে উচ্চতর ডিগ্রির জন্য লেখাপড়া করেন
কর্মজীবন
সিয়াম ২০১২ সাল থেকে টেলিভিশনে নাটক, বিজ্ঞাপন, উপস্থাপনা করছেন। রবির জন্য একটি বিজ্ঞাপনে মডেলিংয়ের মাধ্যমে তার কর্মজীবন শুরু হয়। "ভালোবাসা ১০১" টিভি চলচ্চিত্রে আফনানের ভূমিকায় অভিনয় করার মাধ্যমে তিনি টেলিভিশনে আত্মপ্রকাশ করেন। এর পরে তিনি একাধিক টিভি নাটকে অভিনয় করেন, যার মধ্যে রয়েছে: ঝড়ের পরে, শিহরণের গান, তোমার আমার প্রেম্, টু লেট ব্যাচেলর, মিস্টার বয়েড ফ্রেন্ড ইত্যাদি। ২০১৮ সালে তবুও ভালোবাসি টিভি নাটকে অভিনয় করে তিনি সেরা টিভি অভিনেতা বিভাগে মেরিল-প্রথম আলো পুরস্কারের মনোনয়ন লাভ করেন।
তার অভিনীত প্রথম চলচ্চিত্র ছিল পোড়ামন ২। এই চলচ্চিত্রে অভিনয়ের জন্য তিনি তার প্রথম সেরা চলচ্চিত্র অভিনেতা বিভাগে মেরিল-প্রথম আলো পুরস্কার অর্জন করেন এবং সেরা নবীন অভিনয়শিল্পী বিভাগে মেরিল-প্রথম আলো পুরস্কারের মনোনয়ন লাভ করেন। একই বছরের অপরাধ-নাট্যধর্মী দহন চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে বাচসাস পুরস্কার অর্জন করেন এবং সেরা চলচ্চিত্র অভিনেতা বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। পরের বছর ভাষা আন্দোলন নিয়ে নির্মিত ফাগুন হাওয়ায় চলচ্চিত্রের জন্য তিনি তার দ্বিতীয় মেরিল-প্রথম আলো পুরস্কার অর্জন করেন। তিনি প্রণয়-নাট্যধর্মী বিশ্বসুন্দরী (২০২০) চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। ২০২১ সালের মৃধা বনাম মৃধা চলচ্চিত্রের জন্য তিনি তার তৃতীয় মেরিল-প্রথম আলো পুরস্কার লাভ করেন।
ব্যক্তিগত জীবন
সিয়াম আহমেদ ২০১৮ সালের ১৬ ডিসেম্বর ভালোবেসে বিয়ে করেন শাম্মা রুশাফি অবন্তীকে।
সরসপুর ইউনিয়ন
সরসপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
আয়তন
মোট আয়তন ২৭১৯ বঃ কিঃ মিঃ।
জনসংখ্যা
পুরুষ ১০৬২৫ জন এবং মহিলা ১৩০৬৬ জন। সর্বমোট জনসংখ্যা ২৩৬৯১ জন।
অবস্থান ও সীমানা
মনোহরগঞ্জ উপজেলার দক্ষিণাংশে সরসপুর ইউনিয়নের অবস্থান। এ ইউনিয়নের উত্তরে বাইশগাঁও ইউনিয়ন ও লক্ষণপুর ইউনিয়ন, পূর্বে বিপুলাসার ইউনিয়ন, দক্ষিণে নোয়াখালী জেলার সোনাইমুড়ি উপজেলার নদনা ইউনিয়ন এবং পশ্চিমে নোয়াখালী জেলার সোনাইমুড়ি উপজেলার জয়াগ ইউনিয়ন ও চাটখিল উপজেলার মোহাম্মদপুর ইউনিয়ন অবস্থিত।
প্রশাসনিক কাঠামো
সরসপুর ইউনিয়ন মনোহরগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
এডমন্ড হিলারি
স্যার এডমন্ড পার্সিভাল হিলারি (জন্ম জুলাই ২০, ১৯১৯; মৃত্যু: জানুয়ারি ১১- ২০০৮) নিউজিল্যান্ডের একজন পর্বতারোহী এবং অভিযাত্রী ছিলেন। ১৯৫৩ খ্রিষ্টাব্দের ২৯শে মে তিনি ব্রিটিশ অভিযাত্রী দলের অংশ হিসেবে নেপালী পর্বতারোহী শেরপা তেনজিং নোরগের সাথে এভারেস্ট পর্বত শৃঙ্গ আরোহণ করেন।
বিদ্যালয়ে শিক্ষালাভের সময় থেকেই পর্বতারোহণে উৎসাহী হিলারি ১৯৩৯ খ্রিষ্টাব্দে মাউন্ট অলিভিয়ার শৃঙ্গে আরোহণের মাধ্যমে তার প্রথম উল্লেখযোগ্য শৃঙ্গজয় করেন। দ্বিতীয় বিশ্বযুদ্ধের সময় তিনি রয়্যাল নিউজিল্যান্ড এয়ার ফোর্সে যোগদান করেন। ১৯৫৩ খ্রিস্টাব্দের ব্রিটিশদের এভারেস্ট পর্বত অভিযানের পূর্বে তিনি ১৯৫২ খ্রিষ্টাব্দে চো ওইয়ু শৃঙ্গে আরোহণের প্রচেষ্টা করে ব্যর্থ হন। কমনওয়েলথ ট্রান্স-অ্যাটলান্টিক অভিযানের অংশ হিসেবে তিনি ১৯৫৮ খ্রিষ্টাব্দে দক্ষিণ মেরু পৌঁছন। পরবর্তীকালে তিনি উত্তর মেরু অভিযান করলে বিশ্বের প্রথম ব্যক্তি হিসেবে পৃথিবীর দুই মেরু ও সর্বোচ্চ শৃঙ্গে পদার্পণের দুর্লভ কৃতিত্ব অর্জন করেন।
এভারেস্ট আরোহণের পর হিলারি নেপালের শেরপাদের উন্নতিকল্পে তার জীবনের অধিকাংশ সময় অতিবাহিত করেন। তিনি হিমালয়ান ট্রাস্ট নামক একটি সংস্থা প্রতিষ্ঠা করে তাদের জন্য বিদ্যালয় ও হাসপাতাল নির্মাণ করেন।
প্রথম জীবন
এডমন্ড হিলারি ১৯১৯ খ্রিষ্টাব্দের ২০শে জুলাই নিউজিল্যান্ডের অকল্যান্ড শহরে জন্মগ্রহণ করেন। তার পিতার নাম ছিল পার্সিভাল অগস্টাস হিলারি ও মাতার নাম ছিল গার্ট্রুড ক্লার্ক। হিলারির পিতামহ ও মাতামহ ঊনবিংশ শতাব্দীর মধ্যভাগে ইংল্যান্ডের ইয়র্কশায়ার থেকে এসে নিউজিল্যান্ডের ওয়াইরোয়া নদী তীরে বসতি স্থাপন করেন। গ্যালিপলির যুদ্ধে অংশগ্রহণের কারণে পার্সিভালকে টুয়াকাউ অঞ্চলে জমিদান করা হলে তারা সপরিবারে সেখানে চলে আসেন।
হিলারি টুয়াকাউ প্রাথমিক বিদ্যালয় ও অকল্যান্ড গ্রামার স্কুল থেকে শিক্ষালাভ করেন। ষোল বছর বয়সে বিদ্যালয় থেকে মাউন্ট রুয়াপেহু পর্বতে ভ্রমণের সময় তিনি পর্বতারোহণের প্রতি উৎসাহিত হন। তিনি অকল্যান্ড বিশ্ববিদ্যালয় থেকে অঙ্ক ও বিজ্ঞান বিষয়ে স্নাতক হন। ১৯৩৯ খ্রিষ্টাব্দে তিনি দক্ষিণ আল্পস পর্বতমালার মাউন্ট অলিভিয়ার পর্বতশৃঙ্গে আরোহণ করার মাধ্যমে তার জীবনের প্রথম শৃঙ্গজয় করেন।
অভিযান
১৯৪৮ খ্রিষ্টাব্দের ৩০শে জানুয়ারি হ্যারি এয়ার্স ও মিক সুলিভানের নেতৃত্বে হিলারি ও রুথ অ্যাডামস নিউজিল্যান্ডের সর্বোচ্চ শৃঙ্গ আওরাকি আরোহণ করেন। এছাড়া ১৯৫১ খ্রিষ্টাব্দে এরিক শিপটনের নেতৃত্বে ব্রিটিশদের সন্ধানী এভারেস্ট অভিযানেও হিলারি অংশগ্রহণ করেন। ১৯৫২ খ্রিষ্টাব্দে এরিক শিপটনের নেতৃত্বে চো ওইয়ু শৃঙ্গ অভিযানে হিলারি অংশগ্রহণ করেন। নেপাল থেকে রাস্তা না পাওয়ার কারণে হিলারি ও জর্জ লো নুপ গিরিবর্ত্ম পেরিয়ে তিব্বত প্রবেশ করে উত্তর দিক থেকে দ্বিতীয় শিবির পৌঁছন।
সর্বপ্রথম এভারেস্ট পর্বত শৃঙ্গ জয়
১৯৫৩ খ্রিষ্টাব্দে জন হান্টের নেতৃত্বে ব্রিটিশদের এভারেস্ট পর্বত অভিযানে হিলারি অংশগ্রহণ করেন। এই অভিযানে দশ হাজার পাউন্ড মাল বহন করার জন্য ৩৬২ জন মালবাহক ও ২০ জন শেরপা সহ চার শতাধিক মানুষ অংশ গ্রহণ করেছিলেন। মার্চ মাসে বেস ক্যাম্প তৈরী করে ধীরে ধীরে দলটি উচ্চতায় আরোহণ করে সাউথ কলে তাদের অন্তিম শিবির স্থাপন করেন। ২৬শে মে টম বুর্দিলঁ ও চার্লস ইভান্স শৃঙ্গজয়ের প্রচেষ্টা করে কিন্তু ইভান্সের অক্সিজেন সরবরাহকারী ব্যবস্থায় গোলোযোগ দেখা দিলে তারা শৃঙ্গ থেকে ৩০০ ফুট নিচে থেকে ফিরে আসতে বাধ্য হয়। এরপর দলপতি হান্ট তেনজিং নোরগে ও এডমন্ড হিলারিকে শৃঙ্গজয়ের চেষ্টা করতে নির্দেশ দেন। ২৮শে মে তারা আং ন্যিমা, আলফ্রেড গ্রেগরি ও জর্জ লোর সহায়তায় তারা  উচ্চতায় তাদের শিবির স্থাপন করলে ন্যিমা, গ্রেগরি ও লো নিচে ফিরে যান। হিলারির জুতো সারা রাত তাঁবুর বাইরে থাকায় পরদিন সকালে সেগুলি জমে গেলে দুই ঘণ্টা ধরে দুইজনে মিলে চেষ্টা করে সেগুলিকে পূর্বাবস্থায় নিয়ে আসেন ও ত্রিশ পাউন্ড ওজনের সরঞ্জাম নিয়ে তারা শৃঙ্গ আরোহণের চেষ্টা শুরু করেন। শৃঙ্গের ঠিক নিচে চল্লিশ ফুটের খাড়া একটি পাথরের দেওয়ালে একটি খাঁজ ধরে এডমন্ড হিলারি ও তাকে অনুসরণ করে তেনজিং আরোহণ করে সকাল ১১:৩০ মিনিটে এভারেস্ট পর্বত শৃঙ্গ জয় করেন। পর্বতশৃঙ্গে তারা পনেরো মিনিট ছিলেন। এই সময় হিলারি তেনজিংয়ের আলোকচিত্র তোলেন । এই আলোকচিত্রে তেনজিংকে তার বরফ-কুঠার তুলে ধরে থাকতে দেখা যায়। তার বরফ-কুঠারে জাতিসংঘ, ইংল্যান্ড, নেপাল ও ভারতের পতাকা লাগানো ছিল। তেনজিংয়ের বর্ণনা অনুসারে হিলারি কোন কারণে নিজের আলোকচিত্র তোলাতে অস্বীকৃত হন।  তাদের শৃঙ্গজয়ের প্রমাণস্বরূপ শৃঙ্গ থেকে তারা নিচের পর্বতগাত্রের আলোকচিত্রও তোলেন। শৃঙ্গজয়ের ফলশ্রুতিতে পরবর্তীকালে তাদের দুইজনকে ঘিরে নেপাল ও ভারতে জনমানসে প্রচণ্ড উচ্ছাস তৈরী হয়। হিলারি ও হান্ট নাইট উপাধিতে ভূষিত হন এবং তেনজিংকে জর্জ পদক প্রদান করা হয়।
রাষ্ট্রধর্ম
রাষ্ট্রধর্ম (যাকে ধর্মীয় রাষ্ট্র বা সরকারী ধর্মও বলা হয়) হল একটি ধর্ম সরকারীভাবে একটি সার্বভৌম রাষ্ট্র দ্বারা অনুমোদিত। সরকারী আছে এমন একটি রাষ্ট্র (যা স্বীকারোক্তিমূলক রাষ্ট্র হিসাবেও পরিচিত), যদিও ধর্মনিরপেক্ষ নয়, অগত্যা একটি ধর্মতন্ত্রও নয়। রাষ্ট্র ধর্ম হলো একটি সরকারী বা সরকার-অনুমোদিত প্রতিষ্ঠান। তবে এক্ষেত্রে ধর্মতন্ত্রের মতো রাষ্ট্রকে ধর্মের নিয়ন্ত্রণে থাকার প্রয়োজন নেই বা রাষ্ট্র-অনুমোদিত ধর্ম অপরিহার্যভাবে রাষ্ট্রের নিয়ন্ত্রণে নেই।
ইতিহাস
রাষ্ট্রধর্ম মানব ইতিহাস জুড়ে প্রায় সব ধরনের সংস্কৃতিতে পরিচিত। প্রাগৈতিহাসিক যুগেও রাষ্ট্রধর্মের প্রচলন ছিল। ধর্মীয় উপাসনা এবং এর সাথে রাষ্ট্রের সম্পর্কের বিষয়টি প্রাচীন ল্যাটিন পণ্ডিত মার্কাস টেরেন্টিয়াস ভারোর দ্বারা প্রথম আলোচিত হয়েছিল। প্রথম রাষ্ট্রীয় পৃষ্ঠপোষকতায় নির্মিত খ্রিস্টান চার্চটি ছিল আর্মেনিয়ান অ্যাপোস্টলিক চার্চ, যা ৩০১ সিইতে প্রতিষ্ঠিত হয়েছিল।
মুসলিম রাষ্ট্রে রাষ্ট্রধর্ম
মধ্যপ্রাচ্যে, প্রধানত মুসলিম জনসংখ্যার সংখ্যাগরিষ্ঠ দেশগুলোর সরকারী ধর্ম হিসাবে ইসলাম রয়েছে, যদিও নাগরিকদের দৈনন্দিন জীবনে ধর্মীয় বিধিনিষেধের মাত্রা দেশ অনুসারে ভিন্ন। সৌদি আরবের শাসকরা ধর্মনিরপেক্ষ এবং ধর্মীয় উভয় শক্তি ব্যবহার করে থাকেন। আর ইরানের ধর্মনিরপেক্ষ রাষ্ট্রপতিদের ১৯৭৯ সালের ইসলামী বিপ্লবের পর থেকে ধর্মীয় কর্তৃপক্ষের সিদ্ধান্ত অনুসরণ করা বাধ্যতামূলক। তুরস্ক, (যেখানে মুসলিম-সংখ্যাগরিষ্ঠ জনসংখ্যা রয়েছে) আতাতুর্কের সংস্কারের পরে এটি একটি ধর্মনিরপেক্ষ দেশ হয়ে ওঠে।
সমসাময়িক সমাজে রাষ্ট্র কর্তৃক নাগরিকদের উপর সরকারী জাতীয় ধর্ম আরোপ করার মাত্রা যথেষ্ট পরিবর্তিত হয়। সৌদি আরব এবং ইরানে এ মাত্রা উচ্চ আর ডেনমার্ক, ইংল্যান্ড, আইসল্যান্ড এবং গ্রিসের মতো দেশে এ মাত্র ন্যূনতম বা একেবারেই নয়।
ইমান আল-গবরি
ইমান আল-গবরি হচ্ছেন ইরাকের ইন্টারন্যাশনাল অর্গানাইজেশন অব মাইগ্রেশনের একজন জাতীয় চিকিৎসাবিদ্যা কর্মকর্তা।
তিনি ইরাকের বাগদাদে চিকিৎসাবিদ্যা স্কুলে স্নাতক শেষ করেন, কিন্তু সাদ্দাম হুসাইনের বাথ পার্টিতে যোগদান করতে চাননি, তাই ইয়েমেনে কাজ করার জন্য তিনি ইরাক ত্যাগ করেন। তিনি ২০০৩ সালে ইরাকে ফিরে আসেন যখন ইরাক যুদ্ধ-২০০৩ শুরু হয়,এবং সেখানে তিনি একটি জরুরি কক্ষে কাজ করেন। ২০০৩ সালের পরে, তিনি ইন্টারন্যাশনাল অর্গানাইজেশন অব মাইগ্রেশনের জন্য কাজ করতে শুরু করেন, যা ১৯ টি দেশে অবস্থিত হাসপাতালগুলিতে চিকিৎসার জন্য মানুষকে সহায়তা করে। ইমান ইরাকি শিশুদের চিকিৎসা নিয়ে মনোনিবেশ করেন, তাদের অনুসন্ধান করতেন যাদের বিশেষ যত্নের প্রয়োজন এবং তাদের জন্য প্রয়োজনীয় ব্যবস্থা গ্রহণ করতেন,একই সাথে ইরাকে চিকিৎসা সেবা উন্নত করার জন্য কাজ করতেন।
তিনি ২০০৮ সালে আন্তর্জাতিক সাহসী নারী পুরস্কার পেয়েছেন।
ইনস্টিটিউট অফ হেলথ টেকনোলজি, ঢাকা
ইনস্টিটিউট অব হেলথ টেকনোলজি, ঢাকা বা সংক্ষেপে ঢাকা আই.এইচ.টি বাংলাদেশের সরকারি মেডিক্যাল টেকনোলজি ইনস্টিটিউট গুলোর মধ্যে প্রথম। এটি পাকিস্তান আমল থেকে মাত্র কিছু সংখ্যক ছাত্র-ছাত্রী নিয়ে যাত্রা শুরু করে।
ডালু জাতি
ডালু জাতি হচ্ছে বাংলাদেশে বসবাসকারী একটি ক্ষুদ্র জাতির নাম। ময়মনসিংহের হালুয়াঘাট ও শেরপুরের নালিতাবাড়ি অঞ্চলে ডালু জাতির মানুষদের বাস। তাদের অনেকে মনে করেন মণিপুরিই হচ্ছে তাদের আসল ভাষা । তাদের কথাবার্তায় এমন কিছু শব্দ পাওয়া যায়, যা বাংলা ভাষায় নেই । দীর্ঘদিন বাংলা ভাষাভাষীদের পাশাপাশি বাস করার ফলে, অতীতে তাদের কোন ভাষা থাকলেও এখন তা হারিয়ে গেছে।
ইমরান খান
ইমরান আহমদ খান নিয়াজি পাকিস্তানের সাবেক প্রধানমন্ত্রী, পাকিস্তান জাতীয় ক্রিকেট দলের সাবেক খেলোয়াড় এবং অধিনায়ক। খেলোয়াড় জীবন শেষে তিনি রাজনীতিতে জড়িয়ে পড়েন। তিনি বিশ্ব ক্রিকেটের সর্বকালের অন্যতম সেরা অলরাউন্ডারদের একজন। তার অধিনায়কত্বে পাকিস্তান ১৯৯২ সালে বিশ্বকাপ জয় করে। ২০১৮ সালে তিনি পাকিস্তানের প্রধানমন্ত্রী হিসেবে শপথ গ্রহণ করেন। ২০২২ সালের ১০ এপ্রিল অনাস্থা ভোটে হেরে তিনি প্রধানমন্ত্রীত্ব থেকে অপসারিত হন। ৯ মে ২০২৩ সালে তাকে গ্রেফতার করা হয়।
জন্ম ও পরিচয়
ইমরান খান ১৯৫২ সালের ৫ অক্টোবর (কারো কারো মতে ২৫ নভেম্বর   ) লাহোর, পাঞ্জাব, পাকিস্তান জন্মগ্রহণ করেন।
প্রাথমিক বছর
ক্রিকেটীয় কর্মজীবনে খানকে একাধিকবার রাজনৈতিক পদের প্রস্তাব দেওয়া হয়েছিল। ১৯৮৭ সালে, তৎকালীন রাষ্ট্রপতি মুহাম্মদ জিয়া-উল-হক তাকে পাকিস্তান মুসলিম লীগে (পিএমএল) রাজনৈতিক পদের প্রস্তাব দেন যা তিনি প্রত্যাখ্যান করেন। নওয়াজ শরিফ তাকে তার রাজনৈতিক দলে যোগদানের আমন্ত্রণও জানিয়েছিলেন।
১৯৯৩ সালে, মঈন কুরেশির তত্ত্বাবধায়ক সরকার খানকে পর্যটন রাষ্ট্রদূত হিসেবে নিযুক্ত করেন এবং সরকার ভেঙে না যাওয়া পর্যন্ত তিন মাসের জন্য কার্যভারেও অধিষ্ঠিত ছিল।
২৫ এপ্রিল ১৯৯৬ সালে, খান পাকিস্তান তেহরিক-ই-ইনসাফ (পিটিআই) নামে একটি রাজনৈতিক দল প্রতিষ্ঠা করেন। তিনি ১৯৯৭ সালের পাকিস্তানের সাধারণ নির্বাচনে পিটিআই-এর প্রার্থী হিসাবে দুটি নির্বাচনী এলাকা - এনএ-৫৩, মিয়ানওয়ালি ও এনএ-৯৪, লাহোর থেকে পাকিস্তানের জাতীয় পরিষদের আসনে প্রতিদ্বন্দ্বিতা করেছিলেন কিন্তু জয়ী হতে পারেননি এবং উভয় আসনেই পিএমএল (এন) এর প্রার্থীদের কাছে হেরে যান।)
খান ১৯৯৯ সালে জেনারেল পারভেজ মোশাররফের সামরিক অভ্যুত্থানকে সমর্থন করেছিলেন, ধারণা করেছিলেন যে মোশাররফ "দুর্নীতির অবসান ঘটাবেন, রাজনৈতিক মাফিয়াদের খালি করবেন"। খানের মতে, তিনি ২০০২ সালে প্রধানমন্ত্রীর জন্য মোশাররফের পছন্দ ছিলেন কিন্তু প্রস্তাব ফিরিয়ে দেন। খান ২০০২ সালের অক্টোবরে পাকিস্তানের সাধারণ নির্বাচনে অংশ নিয়েছিলেন যা ২৭২টি নির্বাচনী এলাকা জুড়ে হয়েছিল এবং যদি তার দল সংখ্যাগরিষ্ঠ ভোট না পায় তবে জোট গঠনের জন্য তিনি প্রস্তুত ছিলেন। তিনি মিয়ানওয়ালি থেকে নির্বাচিত হন। ২০০২ সালের গণভোটে, খান সামরিক স্বৈরশাসক জেনারেল মোশাররফকে সমর্থন করেছিলেন, যখন সমস্ত মূলধারার গণতান্ত্রিক দল সেই গণভোটকে অসাংবিধানিক বলে ঘোষণা করেছিল। তিনি কাশ্মীর ও পাবলিক অ্যাকাউন্টস সম্পর্কিত স্থায়ী কমিটির অংশ হিসাবেও কাজ করেছেন। ৬ মে ২০০৫-এ, কিউবার গুয়ানতানামো বে নেভালের একটি মার্কিন সামরিক কারাগারে কোরআন অবমাননার বিষয়ে নিউজউইকের গল্পে মুসলিম বিশ্বের দৃষ্টি আকর্ষণ করার জন্য খানকে "সর্বাধিক সরাসরি দায়ী" হিসাবে দ্য নিউ ইয়র্কারে উল্লেখ করা হয়েছিল। জুন ২০০৭ সালে, খান সংসদের ভিতরে ও বাইরে রাজনৈতিক বিরোধীদের মুখোমুখি হন।
আইরান
আয়রান, ডুগ, ধল্লে বা ট্যান হল একটি ঠান্ডা সুস্বাদু দই-জাতীয় পানীয়, যা পশ্চিম এশিয়া, মধ্য এশিয়া, দক্ষিণ এশিয়া, দক্ষিণ-পূর্ব ইউরোপ এবং পূর্ব ইউরোপ জুড়ে জনপ্রিয়। এই পানীয়ের প্রধান উপাদানসমূহ হল দই, পানি এবং লবণ   । পুদিনার মত ভেষজ কিছু উপাদানও ঐচ্ছিকভাবে যোগ করা যেতে পারে। কিছু আইরান কার্বনেটেড ও হয়।
ব্যুৎপত্তি
মাহমুদ আল-কাশগারি এর ১১ শতকের বিখ্যাত গ্রন্থ দিওয়ান লুগাত আল-তুর্কে আইরান (মঙ্গোলীয় ভাষায়. আইরাগ) শব্দটির উল্লেখ করা হয়েছে, যদিও তিনি আইরান কীভাবে তৈরি হয়েছিল তার কোনো তথ্য দেননি ।
প্রস্তুতপ্রণালী
আইরানকে ঠাণ্ডা পরিবেশন করা হয়। সাধারণত ভাজা মাংস বা ভাতের অনুষঙ্গ হিসেবে, বিশেষ করে গ্রীষ্মকালে, আইরানের প্রচলন বেশী । এটি ঠাণ্ডা বা বরফযুক্ত পানির সাথে দই মিশিয়ে তৈরি করা হয় এবং কখনও কখনও কার্বনেটেড এবং পুদিনা দিয়েও তৈরী করা হয় । এটিকে বিভিন্ন সময় বিভিন্নভাবে "মিশ্রিত দই" এবং "বরফযুক্ত পানির সাথে দই মিশিয়ে তৈরি করা সবচেয়ে সতেজ পানীয়" হিসাবে বর্ণনা করা হয়েছে। ইরানিদের মধ্যে পানীয়টি তৈরি করার ঐতিহ্যগত উপায় হল দুধ থেকে (দই ছাড়া) পানির চামড়ায় এটি তৈরী করা, যা ইরানে লুরি এবং ফার্সি ভাষায় মাশক (مشک) এবং আফগানিস্তানে মাস্ক (مسکه) নামে পরিচিত। সাধারণত হরিণ বা ভেড়ার চামড়া দিয়ে তৈরি করা পাত্রে দুধ ঢেলে, এটিকে ঘন্টার পর ঘন্টা নাড়াচাড়া করা হয়, কখনও কখনও কাঠের কাঠামো ব্যবহার করে পশমের দড়ি দিয়ে পানির চামড়া মাটির উপরে রাখা হয় যাতে মিশ্রনের কাজটি সহজ হয় ।
ইতিহাস
আয়রান প্রধাণত তুর্কি উপজাতিদের দ্বারা প্রথম তৈরী করা হয়েছিল । অনুরূপ পানীয় অন্যত্রও পাওয়া যেত যেমন ফার্সি ভাষায় ডুগ (دوغ) যা একটি ইরানি গাঁজনযুক্ত পানীয় এবং এটি দীর্ঘদিন ধরে একটি জনপ্রিয় পানীয় হিসেবে প্রাচীন ইরানে (পার্সিয়া) পান করা হত। ১৮৮৬ সালের একটি উৎস দ্বারা দইযুক্ত দুধ এবং পুদিনা দিয়ে তৈরী করা ঠান্ডা পানীয় হিসাবে বর্ণনা করা হয়েছে, যেখানে ডুগ শব্দটি যা দুধের ফার্সি শব্দ থেকে দুশিদান থেকে এসেছে। অন্যান্য অনুরূপ পানীয়গুলির মধ্যে রয়েছে আর্মেনিয়ার ট্যান এবং দক্ষিণ এশিয়ার লস্যি এবং এশিয়ান দেশগুলিতে খুবাই জনপ্রিয়। তবে স্বাদে তারা ডুগ থেকে ভিন্ন হতে পারে।
ভিন্নতা
আইরানে স্বাদের ভিন্নতা আনার জন্য লবণ, কালো মরিচ, শুকনো পুদিনা, এবং লেবুর রস মেশান হয়। পানীয়টিতে একটি মুচমুচে ভাব প্রদান করার জন্য কাটা শসা যোগ করা যেতে পারে। আলবেনিয়াতে এই পানীয়টি দুপুরের খাবার বা রাতের খাবারের সময়, সাধারণত ভাত এবং কোফতার সাথে পরিবেশন করা হয়। বলকান দেশগুলিতে, পানীয়টি সাধারণত সকালের নাস্তা বা দুপুরের খাবারের সময় পান করা হয়, প্রধাণত ব্যানিত্সা, বোরেক বা অন্যান্য পেস্ট্রির সাথে মিলিয়ে এটি পান করা হয়। আফগানিস্তানে আইরান (আফগানিস্তানে ডুগ নামে পরিচিত) একটি গ্রীষ্মকালীন পানীয়। সেখানে এটি দই, লবণ, পুদিনা, কাটা শসা, বা লেবু দিয়ে তৈরি করা হয় এবং কখনও কখনও কার্বনেটেডও করা হয়। এটি বোলানি, আফগান ফ্ল্যাটব্রেড এবং অন্যান্য পিকনিক খাবারের পাশাপাশি উপভোগ করা হয়।
রাসেল ফরাজী
রাসেল ফারজী একজন বাংলাদেশী চলচ্চিত্র অভিনেতা। তিনি মাটির ময়না (২০০২) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী বিভাগে ২০০২ সালের জাতীয় চলচ্চিত্র পুরস্কার লাভ করেন।
টেনিদা
ব্যক্তিগত জীবন
টেনিদা মূলত উত্তর কলকাতার পটলডাঙায় বসবাসরত একটি স্থানীয় চরিত্র। টেনিদার প্রকৃত নাম ভজহরি মুখার্জি। পটলডাঙার আশেপাশে ​​বসবাসরত চার তরুণ ছেলেদের একটি দলের নেতা টেনিদা পড়াশোনায় তেমন ভালো ছিলেন না। সাত বারের চেষ্টাতে মাধ্যমিক পরীক্ষায় পাশ করেছিলেন তিনি। টেনিদা বিখ্যাত ছিলেন তার খাঁড়ার মত নাকের জন্যে, গড়ের মাঠে গোরা পেটানোর জন্যে। আর তার বিখ্যাত সংলাপ, "ডি-লা গ্রান্ডি মেফিস্টোফিলিস ইয়াক ইয়াক"। টেনিদা সম্বন্ধে গল্পকথক প্যালারাম বলেছেন, "টেনিদাকে নইলে আমাদের যে একটি দিনও চলে না। যেমন চওড়া বুক - তেমনি চওড়া মন।" "পাড়ার কারও বিপদ-আপদ হলে টেনিদাই গিয়ে দাঁড়িয়েছে সকলের আগে। লোকের উপকারে এক মুহুর্তের জন্য তার ক্লান্তি নেই - মুখে হাসি তার লেগেই আছে। ফুটবলের মাঠে সেরা খেলোয়াড়, ক্রিকেটের ক্যাপ্টেন। আর গল্পের রাজা। এমন করে গল্প বলতে কেউ জানে না।" টেনিদা গল্প মূলত দুই ধরনের, (ক) টেনিদা তার তথাকথিত বীরত্বের বানানো গল্প বর্ণনা করেন। (খ) টেনিদা ও প্যালা বা চার তরুণ দলের অত্যধিক উল্লসিত অ্যাডভেঞ্চারের আকর্ষণীয় এবং শেষে রহস্যময় পরিস্থিতি মাধ্যমে সমাধানের গল্প বর্ণনা। এই সিরিজের ছোটগল্পগুলি ব্যাপকভাবে কলকাতার উপর ভিত্তি করে রচিত।
সাহিত্যে
নারায়ণ গঙ্গোপাধ্যায় টেনিদাকে বেশ কয়েকটি উপন্যাস ও ছোট গল্প এবং একটি নাটকে উপস্থাপিত করেছেন।
টেনিদার গান
আমরা চার মূর্তি, মনে খুব ফুর্তি আমরা পটল ডাঙার... টেনিদার বুদ্ধি, যেন মুখ শুদ্ধি সাবাস লিডার... চারজন আমরা, দেইনা ত বাগড়া মানুষের ভালো কাজে... পটল ডাঙার নাম ছড়াবোই ছড়াবো এই কলকাতাতে।
উপন্যাস
টেনিদাকে নিয়ে 'চার মূর্তি' নামে নারায়ণ গঙ্গোপাধ্যায় প্রথম উপন্যাস লেখেন যা ১৯৫৭ খ্রিষ্টাব্দে 'অভ্যুদয় প্রকাশ মন্দির' থেকে গ্রন্থাগারে প্রকাশিত হয়। পরের উপন্যাস 'চার মূর্তির অভিযান' ১৯৬০ খ্রিষ্টাব্দের জুলাই মাসে গ্রন্থাগারে প্রকাশিত হয়। এই উপন্যাসের দ্বিতীয় পরিচ্ছেদে টেনিদার আসল নাম যে ভজহরি মুখার্জি তা জানা যায় এবং তার বিখ্যাত স্লোগান 'ডি-লা-গ্রান্ডি মেফিস্টোফিলিস ইয়াক্‌ ইয়াক্‌' এই উপন্যাসেই প্রথম শোনা যায়। নারায়ণ গঙ্গোপাধ্যায় টেনিদাকে নিয়ে যে সমস্ত উপন্যাস লিখেছেন, সেগুলি হল-
এছাড়াও নারায়ন গঙ্গোপাধ্যায়ের মৃত্যুর পর তার স্ত্রী আশা দেবী কলম ধরেছিলেন টেনিদা পাঠকদের অনুরোধে। তার হাত দিয়ে 'টেনিদার অজলাভ' উপন্যাস ও কয়েকটি ছোটগল্পও বেরিয়েছে। পটলা, মুসুরী ইত্যাদি চরিত্র সঙ্গ দিয়েছে টেনিদাকে।
নাটিকা
টেনিদাকে নিয়ে নারায়ণ গঙ্গোপাধ্যায় 'পরের উপকার করিও না' নামে একটিমাত্র নাটক রচনা করেছেন। নাটকটি তার 'পরের উপকার করিও না' গল্পের নাট্যরূপ। এই নাটকে টেনিদা তার আসল নাম ভজহরি মুখোপাধ্যায় নামে উপস্থাপিত হয়েছে। নাটকের অন্যান্য চরিত্ররা তাকে টেনিদা নামে না ডেকে ভজাদা নামে সম্বোধিত করেছে।
অন্যান্য মাধ্যম
টেনিদাকে নিয়ে বাংলায় একাধিক কমিক্স তৈরি হয়েছে। অরিজিৎ দত্ত চৌধুরী এই কমিক্সগুলোতে চিত্রনাট্য ও ছবি উভয়েরই শিল্পী হিসেবে কাজ করেছেন। কমিক্সগুলি প্রথমে আনন্দমেলা ও পরে এবেলায় ধারাবাহিকভাবে প্রকাশিত হয়েছ।
এর মধ্যে কিছু কাজ আনন্দ পাবলিশার্স বই হিসবে প্রকাশ করেছে " পটলডাঙার টেনিদা" শিরোনামে।
পরবর্তীতে পারুল প্রকাশনীর তরফ থেকে আরো দুটি বই প্রকাশিত হয়েছে "টেনিদার অভিযান" শিরোনামে।
চলচ্চিত্র
টেনিদা কাহিনী একাধিকবার চলচ্চিত্রায়িত হয়েছে। ১৯৭৮ সালে উমানাথ ভট্টাচার্য পরিচালিত চারমূর্তি সিনেমায় টেনিদার ভূমিকায় অভিনয় করেন চিন্ময় রায়। এটি নারায়ন গঙ্গোপাধ্যায়ের 'চারমূর্তি' উপন্যাস অবলম্বনে নির্মিত। ২০১১ সালে চারমূর্তির অভিযান কাহিনী অবলম্বনে নির্মিত হয় টেনিদা (চলচ্চিত্র)। শুভাশিষ মুখোপাধ্যায় এই ছবিটিতে টেনিদার চরিত্রে অভিনয় করেন। ভবিষ্যতে 'ঝাউ বাংলোর রহস্য' অনুসারে টেনিদার আরো একটি চলচ্চিত্র নির্মান করতে চলেছেন সায়ন্তন ঘোষাল। যার সম্ভাব্য নাম 'টেনিদা অ্যান্ড কোং', এতে টেনিদার ভূমিকায় অভিনয় করবেন কাঞ্চন মল্লিক।
মর্টেন পেটার মেলডল
মর্টেন পেটার মেলডল (Morten Peter Meldal; জন্ম ১৬ই জানুয়ারি, ১৯৫৪, ডেনমার্ক) একজন ডেনীয় রসায়নবিদ। তিনি ডেনমার্কের কোপেনহেগেনে অবস্থিত কোপেনহেগেন বিশ্ববিদ্যালয়ের রসায়নশাস্ত্রের অধ্যাপক। তিনি তামা-অনুঘটিত অ্যাজাইড-অ্যালকাইন চক্রীয়সংযোজন (Copper(I)-catalyzed Azide-Alkyne Cycloaddition) বা সংক্ষেপে কিউএএসি (CuAAC) ক্লিক বিক্রিয়াটি উদ্ভাবনের জন্য সবচেয়ে বেশি পরিচিত,, যে কাজটি তিনি ভ্যালেরি ভি. ফোকিন এবং ব্যারি শার্পলেস শার্পলেসের সাথে একই সময়ে কিন্তু স্বতন্ত্রভাবে সম্পাদন করেন।
মেলডল ক্যারোলিন রুথ বার্টোজি এবং কার্ল ব্যারি শার্পলেসের সাথে যৌথভাবে "ক্লিক রসায়ন এবং জৈব-লম্বকোণী রসায়নের বিকাশের জন্য" ২০২২ সালে রসায়নে নোবেল পুরস্কার লাভ করেন ও পুরস্কারের অর্থের এক-তৃতীয়াংশ লাভ করেন।
জীবনী
মেলডল টেকনিক্যাল ইউনিভার্সিটি অফ ডেনমার্ক (ডিটিইউ) থেকে রসায়ন প্রকৌশলে স্নাতক এবং পিএইচডি ডিগ্রি অর্জন করেছেন; তার পিএইচ.ডি. থিসিস ছিল অলিগোস্যাকারাইডের সংশ্লেষিক রসায়নের উপর। ১৯৮৩ থেকে ১৯৮৮ সাল পর্যন্ত তিনি ডিটিইউ এবং কোপেনহেগেন বিশ্ববিদ্যালয়ের জৈব রসায়ন বিভাগের একজন অনধীন গবেষণা সহযোগী ছিলেন। ১৯৮৫ এবং ১৯৮৬ সালে তিনি কেমব্রিজ বিশ্ববিদ্যালয়ে পোস্টডক্টরাল গবেষণা করেন; তিনি মেডিকেল রিসার্চ কাউন্সিল সেন্টার, ল্যাবরেটরি অব মলিকুলার বায়োলজির পোস্টডক্টরাল গবেষণা সহযোগী ছিলেন। ১৯৯৬ সালে তিনি ডিটিইউ-তে সহযোগী অধ্যাপক নিযুক্ত হন। ১৯৯৮ সাল থেকে তিনি কার্লসবার্গ ল্যাবরেটরির রসায়ন বিভাগে সংশ্লেষী রসায়ন দলের নেতৃত্ব দিয়েছেন এবং ১৯৯৭ সাল থেকে তিনি সলিড-ফেজ অর্গানিক কেমিস্ট্রি অ্যান্ড এনজাইমেটিক রিঅ্যাকশন সেন্টার (এসপিওসিসি) এর প্রধান হিসেবে দায়িত্ব পালন করেছেন।
মেলডাল তার কর্মজীবনের শুরুতে পেপটাইড সংশ্লেষণের জন্য বেশ কয়েকটি প্রযুক্তিগত কৌশল এবং যন্ত্র তৈরি করেছিলেন। তিনি পেপটাইড এবং জৈব সংশ্লেষণ যন্ত্রের পাশাপাশি বৃহৎ স্প্লিট-মিক্স লাইব্রেরিগুলিকে একত্রিত করার জন্য ব্যবহৃত একাধিক কলাম সংশ্লেষণ তৈরি করেছিলেন। পলিমার ও উপাদান বিজ্ঞানে তিনিই প্রথমবারের মত পেপটাইড এবং প্রোটিন সংমিশ্রণে ব্যবহৃত অ্যাসিটিলিন এবং অ্যাজাইডের সাইক্লোএডিশন উপস্থাপন করেছেন। মেলডলের দল তখন এই প্রতিক্রিয়াটিকে বেশিরভাগ কার্যকরী দলের রসায়নের জন্য সম্পূর্ণ অর্থোগোনাল হিসাবে দেখিয়েছে। তারা পরবর্তীতে সলিড সাপোর্ট তৈরি করে যা সলিড ফেজ পেপটাইড- এবং পেপটাইড-জৈব রসায়নকে সলিড ফেজ রাসায়নিক জীববিজ্ঞান এবং প্রোটিন রসায়নের সাথে একত্রিত করতে সাহায্য করেছে।
অতি সম্প্রতি মেলডল একটি অপটিক্যাল এনকোডিং কৌশল তৈরি করেছে এবং জৈব রসায়ন ও পেপটাইড রসায়নকে সলিড সাপোর্টে একত্রিত করার উপর আলোকপাত করছে। তিনি এন-অ্যাসিল ইমিনিয়াম আয়ন সৃষ্টি নিয়ে বেশ কয়েকটি অভিনব পদ্ধতি তৈরি করেছেন।
২০১৯ সালে, মেলডল বিটা-বডির ধারণা অর্থাৎ অ্যান্টিবডিগুলোর পেপটাইড অনুকরণ ধারণার উপর ভিত্তি করে বেটাম্যাব থেরাপিউটিকস। তবে, কোম্পানিটি ২০২১ সালে বন্ধ হয়ে।
পুরস্কার ও সম্মাননা
ক্যারোলিন রুথ বার্টোজি এবং কার্ল ব্যারি শার্পলেসের সাথে যৌথভাবে "ক্লিক কেমিস্ট্রি এবং জৈব-লম্বকোণী রসায়নের উন্নয়নের জন্য" মেলডলকে ২০২২ সালের রসায়নে নোবেল পুরস্কার দেওয়া হয়েছিল।
ব্রায়ান বারিজ
এয়ার চিফ মার্শাল স্যার ব্রায়ান কেভিন বারিজ কেসিবি সিবিই এডিসি এফসিএমআই রয়েল এয়ার ফোর্সের অবসরপ্রাপ্ত কমান্ডার।
বর্জ্যপানি শোধন
বর্জ্যপানি শোধন বা বর্জ্যজল শোধন বলতে এমন একটি প্রক্রিয়াকে বোঝায় যাতে বর্জ্যপানি থেকে দূষক পদার্থ দূর করে সেটিকে এমন একটি নির্গম পানিপ্রবাহে রূপান্তরিত করা হয়, যেটিকে পানিচক্রে ফেরত নিয়ে আসা যায়। পানিচক্রে একবার ফেরত আসার পরে নির্গম জলপ্রবাহটি পরিবেশের উপর এক ধরনের গ্রহণযোগ্য প্রভাব ফেলে এবং এটিকে বিভিন্ন উদ্দেশ্যে ব্যবহার করা সম্ভব হয় (যাকে পানি পুনরুদ্ধার বলে)। শোধন প্রক্রিয়াটি যে কেন্দ্রে সম্পাদিত হয়, তাকে বর্জ্যপানি শোধনাগার বা বর্জ্যজল শোধনাগার বলে। বর্জ্যপানির বিভিন্ন প্রকারভেদ রয়েছে, যেগুলির জন্য যথাযথ শোধনাগার বিদ্যমান। গৃহস্থালি বর্জ্যপানি বা পৌর বর্জ্যপানি বা পয়ঃবর্জ্যের জন্য শোধনাগারটিকে পয়ঃশোধনাগার বলে। শিল্পজাত বর্জ্যপানির শোধন প্রক্রিয়াটি হয় একটি পৃথক শিল্পবর্জ্যপানি শোধনাগারে সম্পাদিত হয়, কিংবা (কিছু প্রাক-শোধন প্রক্রিয়াশেষে) একটি পয়ঃশোধনাগারে সম্পাদন করা হয়। বর্জ্যপানি শোধনাগারের অন্যান্য প্রকারভেদের মধ্যে আছে কৃষি বর্জ্যপানি শোধনাগার এবং পরিস্রুত তরল বর্জ্য শোধনাগার।
বর্জ্যপানি শোধনের সময় যে প্রক্রিয়াগুলি সাধারণত ব্যবহার করা হয়, সেগুলির মধ্য আছে দশা পৃথকীকরণ (যেমন থিতুকরণ বা অবক্ষেপণ), জৈব ও রাসায়নিক প্রক্রিয়াসমূহ (যেমন জারণ) বা পালিশকরণ। বর্জ্যপানি শোধনাগারগুলি থেকে প্রধান যে উপজাতগুলি পাওয়া যায়, সেগুলি হল এক ধরনের থকথকে আঠালো কাদা, যেটিকে ঐ একই শোধনাগারে বা পৃথক আরেকটি শোধনাগারে শোধন করা হয়। যদি নির্বাত শোধন প্রক্রিয়াসমূহ ব্যবহার করা হয়, তাহলে উপজাত হিসেবে জৈবগ্যাস পাওয়া যেতে পারে। কিছু প্রকারের বর্জ্যপানিকে উচ্চমাত্রায় শোধন করা হতে পারে এবং এগুলিকে পুনরুদ্ধারকৃত পানি হিসেবে পুনর্ব্যবহার করা হতে পারে। বর্জ্যপানি শোধনের মূল উদ্দেশ্য হল নিরাপদে শোধিত বর্জ্যপানির নিষ্পত্তিসাধন  বা এর নিরাপদ পুনর্ব্যবহার। তবে শোধনের পূর্বেই কীভাবে নিষ্পত্তি করা হবে বা পুনর্ব্যবহার করা হবে, সে সংক্রান্ত পছন্দগুলি গুরুত্বের সাথে বিবেচনা করতে হবে এবং সেই অনুযায়ী সঠিক শোধন প্রক্রিয়াটি বর্জ্যপানির উপর প্রয়োগ করতে হবে।
বিভিন্ন রচনায় "বর্জ্যপানি শোধন" ও "পয়ঃবর্জ্য শোধন" বা "পয়ঃশোধন" পরিভাষাগুলি একই অর্থে ব্যবহার করা হতে পারে। কিন্তু পরিভাষার স্পষ্টতা রক্ষা করতে চাইলে বর্জ্যপানি শোধন অপেক্ষাকৃত ব্যাপকতর একটি ধারণা, এবং পয়ঃবর্জ্যপানি শোধন এটির একটি প্রকারভেদ।
ধাপ
বর্জ্যপানি শোধন বেশ কয়েকটি ধাপে ঘটে। প্রথম ধাপটি হল গরাদ ছাঁকন (Bar Screening), যে ধাপে আগম জলপ্রবাহ থেকে বড় আকারের বস্তুসমূহ যেমন কাপড়ের বস্তু, প্লাস্টিকের বস্তু, গাছপালার ডাল, ইত্যাদিকে গরাদের মাধ্যমে ছেঁকে দূর করা হয়, যাতে শোধনাগারের উত্তোলক-নিষ্কাশক পাম্পযন্ত্র, কপাটিকা ও অন্যান্য যন্ত্রপাতির যেন কোনও ক্ষতি না হয়।
দ্বিতীয় ধাপটি হল কাঁকরকণা ছাঁকন (Grit screening), যেখানে একটি বিশেষ কাঁকর পরিস্রাবণ কক্ষে ক্ষুদ্র ক্ষুদ্র কাঁকরের কণাগুলি ছেঁকে দূর করা হয়, কারণ এই কাঁকরকণাগুলিও যন্ত্রপাতির ক্ষতি করতে পারে এবং পানিপ্রবাহে বাধার সৃষ্টি করতে পারে।
তৃতীয় ধাপটি হল বর্জ্যপানি থেকে কঠিন জৈব পদার্থের প্রাথমিক পৃথকীকরণ। এই ধাপে বর্জ্যপানিকে একটি প্রাথমিক পরিস্করক (Primary clarifier) বা অধঃক্ষেপক জলাধার (Sedimentation tank) বা টাংকিতে (এগুলি প্রায় ৭৫ ফুট ব্যাস ও ১০ ফুট গভীরতার হয়ে থাকে) চালনা করা হয়, যেখানে আগম বর্জ্যপানিপ্রবাহ থেকে কঠিন জৈব পদার্থের ২৫ থেকে ৫০% দূর করা হয়। জলপ্রবাহের গতি এমনভাবে ধীর করা হয়, যাতে কঠিন জৈব পদার্থগুলি থিতু হয়ে ধীরে ধীরে টাংকির নিচে অধঃক্ষিপ্ত হয় এবং পয়ঃকর্দম হিসেবে জমা হয়। পয়ঃকর্দমগুলিকে নিয়মিতভাবে পাম্পের সাহায্যে বের করে নেওয়া হয় ও পরবর্তীতে সার হিসেবে ব্যবহার করা হয় বা আবর্জনাভূমিতে প্রেরণ করা হয়। জলপ্রবাহের গতি এমনভাবে নিয়ন্ত্রণ করতে হয়, যাতে শোধন প্রক্রিয়া খুব ধীরগতির না হয়ে পড়ে কিন্তু একই সাথে যেন অধঃক্ষেপণ বা পরিস্করণের হার যথেষ্ট হয়।
চতুর্থ ধাপটি হল বাতন (Aeration)। এই ধাপে বর্জ্যপানিকে একটি জলাধার তথা বাতন পুকুরে (Aeration pond) নিয়ে তার ভেতরে বায়ুচালনা করা হয়। বায়ুর অক্সিজেন পানির ভেতরে ব্যাকটেরিয়ার বৃদ্ধি ত্বরান্বিত করে। এই ব্যাকটেরিয়াগুলি প্রাকৃতিক উপায়ে বর্জ্যপানিতে বিদ্যমান সব জৈব পদার্থগুলিকে ভাঙতে শুরু করে। ব্যাকটেরিয়াগুলি প্রথমে অ্যামোনিয়াকে নাইট্রাস অক্সাইড এবং সেটিকে নাইট্রোজেন গ্যাসে রূপান্তরিত করে। এ সংক্রান্ত একটি প্রধান পরিমেয় রাশি হল প্রাণরাসায়নিক অক্সিজেন চাহিদা হল এই সবাত (অক্সিজেনসমৃদ্ধ) ভাঙন বা জৈববিয়োজন প্রক্রিয়াতে ব্যাকটেরিয়াসমূহের জন্য আবশ্যক অক্সিজেনের চাহিদা। এছাড়া পানির অম্লমাত্রা বা পিএইচ, তাপমাত্রা, দ্রবীভূত অক্সিজেন, মোট নিলম্বিত কঠিন পদার্থ, উদস্থিতিক ধারণ সময় (প্রবাহের হার), ইত্যাদি সর্বক্ষণ সঠিকভাবে পর্যবেক্ষণ করতে হয়, যাতে অক্সিজেনের মাত্রা সঠিকভাবে নিয়ন্ত্রণ করা যায়।
পঞ্চম ধাপটি হল কঠিন জৈব পদার্থের দ্বিতীয় পর্যায়ের পৃথকীকরণ। বর্জ্যপানি বাতন প্রক্রিয়াশেষে একটি দ্বিতীয়-পর্যায়ের পরিস্করক (secondary clarifier) টাঙ্কিতে প্রবেশ করে, যেখানে প্রাথমিক পরিস্করকের মত অত্যন্ত ক্ষুদ্র বা সূক্ষ্ম কঠিন জৈব পদার্থগুলি টাঙ্কির নিচে অধঃক্ষিপ্ত হয়। এই অধঃক্ষিপ্ত কঠিন পদার্থগুলিকে সক্রিয়কৃত পয়ঃকর্দম (activated sludge) বলে, কেননা এগুলিতে বহুসংখ্যক সক্রিয় বা জীবন্ত ব্যাকটেরিয়া উপস্থিত থাকে।
ষষ্ঠ ধাপটি হল সংক্রমণ নিবারণ (Disinfection)। এ ধাপে দ্বিতীয় পর্যায়ের পরিস্করক থেকে আগত পানিতে ব্যাকটেরিয়ার উপস্থিতি ও ঘনমাত্রা পরীক্ষা করা হয়, এবং পরিবেশে পানি ছেড়ে দেবার আগে জীবাণুগুলির সংখ্যা নিরাপদ মাত্রায় নামিয়ে আনার জন্য ক্লোরিন গ্যাস (ক্লোরিনায়ন, Chlorination), ওজোন গ্যাস বা অতিবেগুনি রশ্মির সাহায্যে সংক্রমণ নিবারণ তথা জীবাণু দূরীকরণ পদ্ধতি প্রয়োগ করা হয়।
সপ্তম ধাপে পানি বিশ্লেষণ ও পরীক্ষণ (Water analysis and testing) করা হয়। পানির আম্লিক মাত্রা বা পিএইচ, অ্যামোনিয়া, নাইট্রেট, ফসফেট, দ্রবীভূত অক্সিজেন ও অবশিষ্ট ক্লোরিনের আইনি গ্রহণযোগ্য মাত্রা পরীক্ষা করে দেখা হয়। এগুলি ঠিকমত মাত্রায় না থাকলে জরিমানা ও কারাভোগের মত শাস্তি হতে পারে।
অষ্টম ও শেষ ধাপে শোধিত পরিষ্কার ও নির্মল পানির নির্গমপ্রবাহ পরিবেশে অবমুক্ত (Effluent discharge) করে দেয়া হয়।
অপেক্ষাকৃত উন্নততর শোধনাগারগুলিতে নির্গমপ্রবাহ অবমুক্তকরণের আগে নির্গমপ্রবাহ পালিশকরণ (Effluent polishing) বলে আরেকটি ধাপ থাকতে পারে, যে ধাপে দ্বিতীয় পর্যায়ের পরিস্করণের পরেও পানিতে থেকে যাওয়া অত্যন্ত সূক্ষ্ম কণাগুলিকে দূর করা হয়। এ কাজে, বালি, কাঠকয়লা, কাপড় বা কার্বনের দানাদার ঝিল্লিবিশিষ্ট অনেকগুলি ধারাবাহিক পরিস্রাবকের মধ্য দিয়ে পানিকে চালনা করা হয় এবং এভাবে সাধারণত o.০০১ মাইক্রোমিটারের চেয়ে বড় সব কঠিন কণা দূর করা হয়। পরিস্রাবকগুলিতে যেন ময়লা জমে পানিপ্রবাহ ব্যাহত না হয় এবং এগুলি যেন বারবার ব্যবহার করা যায়, সেজন্য এগুলি যথাস্থানে পরিস্করণের (Cleaning in place) ব্যবস্থা থাকে।
বিদ্যুৎশক্তির চাহিদা
অবস্থান, আগম বর্জ্যপানিপ্রবাহের গুণমান, প্রক্রিয়ার নকশা, শোধন ক্ষমতা বা শোধনাগারের আকার, নির্গম শোধিত পানিপ্রবাহের গুণমান, ইত্যাদির ভিত্তিতে শোধনাগারের শক্তির ব্যবহার ভিন্ন ভিন্ন হতে পারে। যেসব শোধনাগারে পুষ্টিমৌল পৃথক করা হয় না, সেগুলি কম বিদ্যুৎশক্তি ব্যবহার করে। যেসব শোধনাগারে অবাত হজমকারক ব্যবহার করা হয়, সেগুলিও কম বিদ্যুৎশক্তি ব্যবহার করে।